गोपालगंज। ऐतिहासिक थावे दुर्गा मंदिर के पास विजयीपुर थाना पुलिस ने छापेमारी कर एक युवक की हत्या करने के मामले में फरार चल रहे एक हत्याभियुक्त को गिरफ्तार कर लिया। विजयीपुर के पंगरा गांव में अपने चचेरी बहन के साथ छेड़खानी का विरोध करने पर युवक को चाकू से गोद कर हत्या कर दी गई थी। इस हत्याकांड के अन्य अभियुक्तों को पुलिस पहले की गिरफ्तार कर चुकी है। गिरफ्तार किए गए हत्याभियुक्त से पूछताछ करने के बाद पुलिस ने उसे न्यायिक हिरासत में भेज दिया।